GALAXY INTERNATIONAL INTERDISCIPLINARY RESEARCH JOURNAL (GIIRJ)

|
GALAXY INTERNATIONAL INTERDISCIPLINARY RESEARCH JOURNAL (GIIRJ)Bog'liq RAQAMLI PEDAGOGIKADAN FOYDALANISH
GALAXY INTERNATIONAL INTERDISCIPLINARY RESEARCH JOURNAL (GIIRJ)
ISSN (E): 2347-6915
Vol. 10, Issue 5, May. (2022)
661
jarayonini elektron pochta, multimedia ilovalarini yaratish uchun mo'ljallangan dasturiy
ta'minotsiz (prezentatsiyalar, video va audio materiallar va boshqalar) tasavvur qilish qiyin.
Oliy o'quv yurtlarida - fanlar bo'yicha ta'lim resurslarini va topshiriqlarni joylashtirish,
talabalar bilimini nazorat qilish, o'qituvchi bilan o’zaro fikr-mulohaza almashishnishni tashkil
etishga yordam beradigan tegishli vositalarni o'zida mujassamlashtirgan ta'limni boshqarish
LMS (Learning Management System) tizimlarini joriy qilinmoqda [1]. LMS platformasidan
tashqari yana bir nechta tizimlar mavjud. MOOC(ommaviy ochiq onlayn kurslar),
OpenCourseWare, Coursera, Udacity, FutureLearn, Udemy kabi platformalarga bo'lgan
qiziqishning ortishi natijasida har bir bir oliy ta’lim muassasasi o’zining platformalarini
yaratishga erishdi. Jumladan Nizomiy nomidagi Toshkent davlat pedagogika universitetining
“reja.tdpu.uz”, Qo’qon davlat pedagogika institutining “moodle.kspi.uz”, Toshkent kimyo-
texnologiya instituti shahrisabz filialining “tktishf.edu.uz”, Toshkent axborot texnologiyalari
universitetining “moodle.tuit.uz” kabi tizimlarini sanab o’tishimiz mumkin. Mamlakatimizda
oliy ta'lim jarayonlarini boshqarish uchun mo'ljallangan "HEMIS" milliy axborot tizimi
yaratildi. Oliy ta'lim muassasalarining o'qituvchilari va talabalari ushbu tizimdan foydalanish
imkoniyatini vujudga keldi[2].
AKTdan turli sohalarda keng qo'llanila borayotgani bilan bog'liq vaziyat davlatdan ushbu
yo'nalishda rivojlanish strategiyasini ishlab chiqishni talab qildi. Rivojlangan davlatlar
qatoriga kirish maqsadi yo’lida zamonaviy texnologiyalarni yurtimizda keng ko’lamli qo’llash
uchun O'zbekiston Respublikasi Prezidentining 2020-yil 5-iyuldagi "Raqamli O'zbekiston -
2030" strategiyasi va uni samarali amalga oshirish chora-tadbirlarini tasdiqlash to'g'risida"gi
PF-6079-son qarori qabul qilindi.
Strategiya ikkita yondashuvni tasdiqlashni nazarda tutadi: hududlarni raqamlashtirish va
sohalarni raqamlashtirish. Shunday qilib, ikkita dastur taqdim etiladi - hududiy va tarmoq.
Bu, albatta, hujjatning keng qamrovli yoritilishi va samarali amalga oshirilishini ta'minlaydi.
Strategiyani muvaffaqiyatli amalga oshirishning eng asosiy omili oliy ta’lim muassasalarini
yetarli darajada axborot-kommunikatsiya texnologiyalari bilan to’liq ta’minlanganligidir.
Hujjatga ko'ra, o'qitish tizimining barcha bosqichlarida raqamli ta'limni joriy qilish, IT-ta'limni
rivojlantirish va u orqali oliy o’quv yurti talabari o'rtasida raqamli ko'nikmalar mavjudligini
ta'minlash rejalashtirilgan. Shuningdek, mazkur farmonda axborot texnologiyalari va
kommunikatsiyalari sohasida ustuvor yo'nalishlarda fundamental va amaliy tadqiqotlar olib
borishga alohida e'tibor berilgan [4].
O'quv jarayoniga faol qo'llaniladigan va joriy etilayotgan axborot texnologiyalarining hajmi
ushbu texnologiyalardan ta'lim maqsadlarida samarali va oqilona foydalanish bo'yicha turli xil
qarama-qarshi fikrlar va savollarning paydo bo'lishiga olib keladi.
Raqamli pedagogika aynan nima? Bu savolga javob berish orqali biz terminologik
chalkashliklarga yo'l qo'ymaslik, pedagogik tadqiqotlarni uslubiy jihatdan malakali olib borish,
maqsad va vazifalarni to'g'ri shakllantirish, qanday natijaga erishmoqchi ekanligimizni aniq
tushunib olish imkoniyatiga ega bo'lamiz.
Ta'limni raqamlashtirish - ta'lim jarayoniga va ta'lim jarayoniga joriy etilayotgan zamonaviy
texnik vositalarning yagona transformatsiyasidir. Raqamli pedagogika ta'limning nazariy va
amaliy muammolarini, ta'lim jarayonining asosiy tarkibiy qismlarini, shuningdek, raqamli
texnologiyalardan foydalangan holda ta'lim xizmatlarini samarali taqdim etishni
|
| |